**Zápis z Valného zhromaždenia členov a členiek AVVSP**

**dňa 12.11.2014**

***Prítomní: podľa prezenčnej listiny***

1. **Úvod**

Predsedníčka AVVSP prof. PhDr. Beáta Balogová, PhD. privítala účastníkov a účastníčky Valného zhromaždenia, nasledovalo:

* predstavenie stanov
* predstavenie predsedníctva
* schválenie programu Valného zhromaždenia - jednohlasne schválené
* schválenie zapisovateľky: Mgr. Jana Šolcová, PhD.
* riešenie problematiky hlasovania prítomnosti nadpolovičnej väčšiny.

Nakoľko v čase konania zasadnutia nebolo možné zistiť počet aktívnych členov a členiek AVVSP (viacerí členovia nevyplatili členský poplatok), prítomní členovia a členky AVVSP sa dohodli, že Valné zhromaždenie bude mať dňa 12.11.2014 právo formulovať odporúčania pre Správnu radu AVVSP.

1. **Predstavenie Výročnej správy AVVSP za rok 2012 (od septembra) - 2013**

Predstavenie viedla predsedníčka AVVSP, predstavenie bolo zhrnuté do týchto oblastí najvýznamnejších aktivít asociácie:

1. Správne činnosti Asociácie;
2. Spolupráca s MPSVaR SR, IVPR, MŠ SR, MZ SR;
3. Študijné programy (aktivity);
4. Medzinárodná spolupráca
5. Správa a spoluvydávanie časopisu Sociální práce/Sociálna práca;
6. Vedecko-výskumné projekty a aktivity;
7. Ekonomické činnosti;
8. Členská základňa

Schvaľovanie Výročnej správy za rok 2012-2013: Valné zhromaždenie jednohlasne odporučilo prijať výročnú správu Správnej rade AVVSP.

1. **Administratíva časopisu Sociální práce/Sociálna práca (objednávky, financovanie, prispievanie)**

O aktuálnej situácii informovala doc. PhDr. Eva Mydlíková, PhD.:

* zmeny v časopise: časopis je sčasti prístupný aj na internete, časopis bude od roku 2015 zaradený do databázy SCOPUS, dizajn je zmenený na praktickú a vedeckú časť
* členovia a členky AVVSP boli vyzvaní na zasielanie článkov, napríklad: doc. PhDr. Eva Mydlíková, PhD. edituje tému Moc a bezmoc v roku 2015, časopis nemusí obsahovať monotematicky orientované príspevky
* v súvislosti s časopisom je potrebné riešiť odstúpenie prof. PhDr. Anny Žilovej, PhD. z redakčnej rady časopisu SP/SP. Sama navrhla náhradníka, ktorý nebol prijatý, preto je potrebné zvoliť náhradníka do redakčnej rady časopisu
* predsedníčka AVVSP informovala o potrebe financovania časopisu, návrhom je, aby sa pre PO zvýšila výška členského na rok na 200 Eur, v cene budú zahrnuté aj 3 výtlačky časopisu SP/SP
* diskusia členov a členiek Valného zhromaždenia AVVSP na tému posudzovania príspevkov. Členovia a členky vyslovili nespokojnosť s posudzovaním príspevkov, recenzie neprebiehajú korektne, podľa stanovených formulárov, preto odporúčajú zástupcom v redakčnej rade časopisu riešiť túto skutočnosť. Tiež vyslovili nespokojnosť s tým, že recenzenti neodporučili príspevok na uverejnenie, napriek tomu bol bez ich súhlasu uverejnený.

1. **Medzinárodná spolupráca asociácie (vydávanie vedeckých monografií podporených EASSW)**

Správu podala doc. PaedDr. Tatiana Matulayová, PhD. Bola vydaná publikácia: Matulayová, T., Musil, L., et. al. *Social work, education and postmodernity : theory and studies in selected Czech, Slovak and Polish issues.* Liberec : Technická univerzita v Liberci, 2013 v rámci projektu DZG 11/*5140 Reflection on European Social Work in the Visegrad Group countries.* Ďalšie publikácie EASSW je možné stiahnuť si v elektronickej podobe

V roku 2015 bude konferencia EASSW v Miláne.

1. **Riešenie financovania odborných praxí v študijných programoch sociálnej práce**

Správu podal doc. PhDr. Ladislav Vaska, PhD. Informoval o stretnutí na MŠVVaŠ SR a o príprave Minimálnych štandardov odborných praxí v študijnom odbore sociálna práca a návrhu financovania odborných praxí.

Členovia a členky AVVSP navrhli Správnej rade AVVSP:

* prijatie Minimálnych štandardov odbornej praxí v študijnom odbore sociálna práca
* zabezpečiť účasť zástupcu AVVSP na jednaní s MVVaŠ SR ohľadom financovania odborných praxí.

1. **Diskusia k príprave etického kódexu sociálnej práce**

Prebiehali stretnutia za účelom prípravy *Etického kódexu sociálnej práce*. Kódex ale nebol pripravený. Členovia a členky Valného zhromaždenia sa zhodli na potrebne prípravy nového kódexu. Bol navrhnutý koordinátor pracovného tímu doc. PhDr. Andrej Mátel, PhD., ktorý zašle vedúcim katedier mail s návrhom termínu stretnutia a návrhom na nomináciu zástupcu/zástupkyne katedry.

1. **Diskusia k úprave Korpus študijného programu sociálnej práce**

Prítomní členovia a členky AVVSP sa zhodli na potrebne aktualizácie Obsahu študijného odboru sociálna práca, ktorý je definovaný v Sústave študijných odborov vysokoškolského vzdelávania. Navrhli vytvorenie pracovnej skupiny pre prípravu nového korpusu, ktorá by bola zložená zo zástupcu/zástupkyne z každej katedry. K*oordinátorkou* pracovnej skupiny bude predsedníčka AVSP prof. PhDr. Beáta Balogová, PhD. Predbežný termín stretnutia: február 2015.

1. **Evidencia členskej základne**

O aktuálnej situácii informovala predsedníčka AVVSP. Návrh tajomníka AVVSP je zaviesť prijímanie nových členov 2 krát do roka pri zasadaní správnej rady AVVSP.

Prebehla diskusia o členstve doktorandov, ktorá bola prejedávania aj správnou radou, návrhom je, aby to správna rada opäť prerokovala.

1. **Rôzne**

* Členovia a členky vyslovili súhlas s podieľaním sa AVVSP na vydávaní časopisu Fórum sociální práce
* Databáza CREPČ a problematika preraďovania monografií z oblasti sociálnej práce do nižších kategórií. V súčasností je v rade pre posudzovanie navrhnutá prof. PhDr. Jana Levická, PhD. Doposiaľ nebola nominácia potvrdená, aktuálne je posudzovanie stále na členoch rady posudzovania.
* Členovia a členky AVVSP sa podieľali na príprave *Zákona o sociálnej práci*. K zákonu by mala byť prijatá Vyhláška týkajúca sa akreditácie špecializovaného vzdelávania, návrhom je aby AVVSP spolu s pracovným tímom pripravujúcim znenie zákona participovala na jej tvorbe.
* doc. PaedDr. Tatiana Matulayová, PhD. prečítala otvorený list, ktorý žiada zverejniť na web stránke AVVSP. Upozornila na devalváciu akademických hodností získaných na Slovensku (najmä zahraničných záujemcov), podala podnet k zamysleniu sa propagácie sa slovenskej sociálnej práce v zahraničí. Oficiálne odovzdala list predsedníčke AVVSP. K téme habilitácií a inaugurácií v odbore sociálna práca sa rozvinula diskusia, z ktorej vzišli tieto návrhy pre Správnu radu AVSP:

1. vyslanie podnetu školám ohľadom zverejňovania posudkov k HA a IK, zabezpečenie transparentnosti v habilitačnom konaní
2. vytvoriť kategóriu na web stráne AVVSP o HK a IK

* prítomní členovia a členky AVVSP navrhli zvýšiť výšku členského na 15 Eur pre FO a na 200 Eur pre PO
* hlasovanie o zástupcovi/zástupkyni v Redakčnej rade časopisu Sociálna práca/Sociální práce. 12 hlasmi bola zvolená doc. PhDr. Markéta Rusnáková, PhD.

Zapísala: Mgr. Jana Šolcová, PhD.

V Banskej Bystrici dňa 12.11.2014